ЗАПИСНИК

Са XI седнице Изборне комисије општине Сокобања одржане дана 18.11.2023. године у сали СО Сокобања са почетком у 10,00 часова.

Седници присуствују: председница Александра Марковић, заменик председника Никола Николић и чланови: Душан Милетић, Александар Мијајловић, Зоран Шујица, Анђелковић Срђан , Ђокић Саша, Никола Милић, заменици чланова Богданић Драган, Стефан Вукић, Миловановић Радомир, Тања Алковић. Седници присуствују и чланови проширеног састава: чланови Исидор Крстић и Славица Миловановић и заменици чланова Крстивоје Милановић и Бојан Васић.

Седници не присуствују Александар Младеновић и Марија Милановић,.

Седници присуствује Бојана Ћирић секретар којa води записник и Милена Раденковић-Гаћеша, заменик секретара.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Пре утврђивања дневног реда приступило се усвајању записника са претходне седнице.

Председница комисије је ставила је на разматрање записник са X седнице Изборне комисије општине Сокобања пошто није било примедби на записник исти је стављен на гласање и једногласно је усвојен са девет (9) „ЗА“.

Након усвајања записника Председник комисије предложила је, а комисија једногласно усвојила следећи

 ДНЕВНИ РЕД

1. Разматрање и усвајање Одлуке о утврђивању боје гласачког листића и боје контролног листа за проверу исправности гласачке кутије, за гласање на изборима за одборнике Скупштине општине Сокобања, расписаним за 17. децембар 2023. године
2. Разматрање и усвајање Одлуке о одређивању боје вреће и затворнице за паковање изборног материјала пре и после за гласање на изборима за одборнике Скупштине општине Сокобања, расписаним за 17. децембар 2023. године
3. Одлуке о образцима за пријављивање домаћих и страних посматрача рада органа за спровођење избора за одборнике Скупштине општине Сокобања

Ток седнице:

1. Председник Комисије је образложила нацрт Одлуке о утврђивању боје гласачког листића и боје контролног листа за проверу исправности гласачке кутије, за гласање на изборима за одборнике Скупштине општине Сокобања, расписаним за 17. децембар 2023. године, након што је од стране заменика председника комисије предложено да гласачки листићи буду пастелно зелене боје, а контролни лист светло љубичасте боје и није било примедби одлука је стављена на гласање и једногласно је усвојена са девет (9) гласова „ЗА“ у 10:11 часова.
2. Председник Комисије је образложила нацрт Одлуке о одређивању боје вреће и затворнице за паковање изборног материјала пре и после за гласање на изборима за одборнике Скупштине општине Сокобања, расписаним за 17. децембар 2023. године, након што је од стране заменика председника комисије предложено да вреће буду беле боје, а затвронице за печаћење вреће пре гласања црне боје, за печаћење вреће после гласања зелене боје и за печаћење услед отварања након примопредаје изборног материјала после гласања наранџасте боје и није било примедби, па је одлука стављена на гласање и једногласно усвојена са девет (9) гласова „ЗА“ у 10:12 часова.
3. Председник Комисије је образложила нацрт Одлуке о образцима за пријављивање домаћих и страних посматрача рада органа за спровођење избора за одборнике Скупштине општине Сокобања пошто није било примедби, одлука је стављена на гласање и једногласно усвојена са девет (9) гласова „ЗА“ у 10:13 часова.

Завршено у 10:15 часова

ЗАПИСНИК ВОДИЛА ПРЕДСЕДНИК

Бојана Ћирић с.р. Александра Марковић с.р.